**Conditiile de desfasurare pentru Campania**

« Castiga cu YEY Friday un voucher VIVRE DECO »

1. **ORGANIZATORUL CAMPANIEI**

Campania “Castiga cu YEY Friday un voucher VIVRE” este organizata de BRD - GROUPE SOCIÉTÉ GÉNÉRALE S.A, persoană juridică română, cu sediul în România, Bucureşti, B-dul Ion Mihalache, nr. 1-7, sector 1, înmatriculată la Registrul Comerțului sub nr.J40/608/1991, având CUI/CIF RO 361579 (denumită în continuare „Organizator”, „BRD - GROUPE SOCIÉTÉ GÉNÉRALE S.A” sau “Banca”),

Campania se va desfasura în conformitate cu prevederile prezentelor Condiţii de desfăşurare a Campaniei, pe care participantii sunt obligati sa le respecte. Prezentele Condiţii de desfăşurare a Campaniei se completeaza cu cele ale Regulamentului Campaniei YEY Friday, disponibil pe websiteul Campaniei ([www.brd.ro/yeyfriday](http://www.brd.ro/YEYfriday)) si in mod gratuit oricarui solicitant, la cerere.

**2. DURATA CAMPANIEI**

2.1 Campania se va desfasura in perioada 12.11.2021, ora 00.00, ora Romaniei - 19.11.2021, 23:59, ora Romaniei (denumita in continuare „Perioada Campaniei”).

2.2 Aria de desfășurare a Campaniei este întreg teritoriul României.

**3. DREPT DE PARTICIPARE**

* 1. Pot participa la Campanie toate persoanele fizice care, în Perioada Campaniei, mentionata la pct 2, își exprimă intenția de a contracta oricare dintre produsele: Card de Credit BRD Mastercard Standard si Mastercard Gold, creditul de consum Expresso in lei, Pachetul Card Gold in Lei, Pachetul Card de Zi cu Zi in Lei, astfel:
* prin completarea formularului de contact disponibil la adresa [www.brd.ro/yeyfriday](http://www.brd.ro/yeyfriday) aferent produsului pe care dorește să îl contracteze si isi exprima acordul (prin bifarea acestei optiuni in formularul online) pentru primirea din partea BRD prin e-mail sau SMS a codului de reducere VIVRE
* Prin contractarea online prin intermediul websiteului institutional www.brd.ro a creditului de consum Expresso in lei, Pachetul Card Gold in Lei sau Pachetul Card de Zi cu Zi in Lei, pentru care este necesar sa aiba acord de marketing pentru informari prin SMS/e-mail pentru a primi codul de reducere VIVRE.

Clientii vor beneficia de oferta Campaniei conform pct. 4, numai daca li s-a aprobat Cardul de Credit BRD Standard sau Gold, Pachetul Card Gold in Lei, Pachetul Card de Zi cu Zi in Lei sau li s-a acordat creditul Expresso pana cel tarziu la data de 31 decembrie 2021 conform Regulamentului Campaniei*„*YEY Friday*”*mentionat la pct.1. Numarul Produselor Participante este cel mentionat in cadrul Regulamentului Campaniei YEY Friday anterior mentionat.

**3.2** Nu pot participa la Campanie angajatii Organizatorului si ai societatilor din grupul Organizatorului, precum si sotul/sotia, afinii si rudele pana la gradul 1 ai acestora.

**4. MECANISMUL CAMPANIEI. ACORDAREA VOUCHERELOR DE REDUCERE.**

**4.1.** Clienti care indeplinesc conditiile prevazute la articolul 3 si carora li s-a aprobat Cardul de Credit BRD Standard sau Gold, Pachetul Card Gold in Lei, Pachetul Card de Zi cu Zi in Lei sau li s-a acordat creditul Expresso, conform regulamentului *„*YEY Friday*”* vor primi garantat un voucher VIVRE care consta in acordarea unei reduceri de extra 10% pentru achizitii de pe site-ul VIVRE in perioada 12 noiembrie 2021 – 31 ianuarie 2022. Reducerea este acordata si suportata de VIVRE si se aplica clientului direct online, in baza validarii codului de reducere primit prin e-mail/SMS din partea BRD. Codul poate fi utilizat o singura data pentru unul sau mai multe produse. Voucherul nu se poate aplica pentru produsele de la partenerii Vivre Marketplace, acesta poate fi folosit doar pentru produse marcate in pagina de produs cu sintagma "Vandut si livrat de: Vivre Deco ".

Reducerea conferita de voucher se poate cumula si cu alte reduceri dar nu si cu alte vouchere valorice pentru a achita valoarea unui produs, nici cu un voucher de discount activ in website.

**4.2.** Pentru a fi eligibil pentru castigarea voucherelor de reducere din cadrul Campaniei, participantii trebuie sa indeplineasca conditiile cumulativ prevazute in sectiunea « DREPT DE PARTICIPARE » din prezentul Regulament si pe cele mentionate in Regulamentul Campaniei YEY Friday mentionat anterior.

**4.3.** Neindeplinirea uneia dintre conditiile specificate la articolul 3 va avea drept rezultat invalidarea inscrierii in Campanie.

**4.4.** Participantii considerati castigatori ai premiilor constand in 1 voucher VIVRE vor primi prin SMS/ e-mail codul voucher-ului, in termen de maxim patru saptamani de la aprobarea cardului de credit/pachetului sau acordarea creditului.

**4.5.** Voucherele se vor transmite astfel:

- codul voucher-ului VIVRE va fi transmis prin SMS/ e- mail catre clienti la numarul de telefon/adresa de e-mail declarat(a) in formularul completat in pagina [www.brd.ro/yeyfriday](http://www.brd.ro/yeyfriday), sau

-codul voucher-ului VIVRE va fi transmis prin SMS/ e-mail pentru clientii care contracteaza online produsele din Campanie (creditul de consum Expresso in lei sau Pachetul Card Gold in Lei, Pachetul Card de Zi cu Zi in Lei) si si-au exprimat in prealabil acordul de marketing

**4**.**6**. Un clientul este eligibil sa primeasca cate un voucher VIVRE pentru fiecare produs aprobat/acordat care participa la Campania “Castiga cu YEY Friday un voucher VIVRE” conform pct. 3.

**4.7.** Castigatorii nu au posibilitatea sa primeasca alte beneficii si nici de a cere modificarea voucherelor de reducere mentionate la articoul 4.1.

**5. TAXE SI IMPOZITE**

**5.1.** BRD - Groupe Société Générale nu este răspunzătoare pentru plata taxelor, impozitelor sau altor obligaţii fiscale legate de voucherele de discount oferite, aceasta obligatie revenind entitati care acorda vouchere, respectiv VIVRE.

**6. PROTECȚIA DATELOR PERSONALE**

Prelucrarea datelor participanților în contextul Campaniei este realizată în conformitate cu documentul INFORMARE PRIVIND PRELUCRAREA DATELOR CU CARACTER PERSONAL PARTICIPARE CAMPANIE, anexată prezentelor Conditii de desfasurare a Campaniei, prin care participanții au fost informați cu privire la modul în care le sunt prelucrate datele cu caracter personal în contextul prezentei campanii desfășurate de BRD, precum și cu privire la drepturile conferite de lege în calitate de persoană vizată.

**7. LITIGII ȘI LEGEA APLICABILĂ**

* 1. Eventualele neintelegeri având ca părți pe Organizator și participanții la Campanie vor fi soluționate pe cale amiabilă, iar în cazul în care acest lucru nu este posibil, acestea vor fi soluționate de instanța competentă.
  2. Legea aplicabilă este legea română.

**8. DISPOZIȚII FINALE**

**8.1.** Regulamentul Campaniei este disponibil în mod gratuit oricărui solicitant pe site-ul BRD, la adresa [www.brd.ro/yeyfriday](http://www.brd.ro/yeyfriday)., si este disponibil in mod gratuit oricarui solicitant, la cerere, in reteaua sa de unitati teritoriale.

**8.2.** Campania poate înceta sau să fie suspendată în cazul apariției unui eveniment ce constituie forță majoră sau caz fortuit în condițiile legii. În contextul acestui Regulament, forță majoră înseamnă orice eveniment extern, imprevizibil, invincibil și inevitabil de către Organizator și a cărui apariție pune pe acesta din urmă în imposibilitatea de a-și îndeplini obligațiile asumate prin Regulament. În categoria acestor evenimente sunt incluse, fără a se limita la acestea: calamități naturale, războaie, incendii, inundații, greve, cutremure, alte catastrofe de orice fel. De asemenea, prin caz fortuit se înțelege un eveniment care nu poate fi prevăzut și nici împiedicat de către cel care ar fi chemat să răspundă dacă evenimentul nu s-ar fi produs.

**8.3.** Eventualele reclamații legate de derularea Campaniei se vor putea trimite pe următoarea adresă: BRD – Groupe Societe Generale SA, cu sediul în Bdul Ion Mihalache 1-7, sector 1, București România, email [mybrdcontact@brd.ro](mailto:mybrdcontact@brd.ro).

**8.4.** Organizatorul nu are nicio obligație de a întreține corespondența cu solicitanții unor revendicări necâștigătoare ce apar ulterior acordării efective a Voucherlui.

**8.5.** Prin participarea la Campanie, participanţii sunt de acord să respecte regulile şi toate condiţiile stabilite de Regulament.

**8.6.** În cazul în care sunt identificate persoane care au influențat sau care au facilitat câștigarea voucherelor, Organizatorul are dreptul de a initia / derula de actiuni legale impotriva acestora.

**8.7**. În cazul în care Organizatorul constată că un participant nu a îndeplinit şi/sau nu a respectat condiţiile stipulate în Regulament, îşi rezervă dreptul de a suspenda/retrage oricând drepturile şi beneficiile ce revin participantului respectiv, fără sa datoreze vreo despăgubire pentru aceasta.

INFORMARE PRIVIND PRELUCRAREA DATELOR CU CARACTER PERSONAL PARTICIPARE CAMPANII**[[1]](#footnote-1)**

*B.R.D. – Groupe Société Générale S.A*., cu sediul în București, Bdul. Ion Mihalache nr. 1-7, sector 1, înregistrată la Registrul Comerțului cu numărul J/40/608/19.02.1991, CUI/CIF RO361579, număr de înregistrare în Registrul Bancar RB-PJR-40-007/1999 (in continuare „BRD”, „Banca” sau „Noi”), în calitate de operator de date cu caracter personal, prelucrează date cu caracter personal ale următoarelor categorii de persoane vizate: persoane fizice (denumite, în mod generic „Persoane Vizate”, care indeplinesc conditiile de participare conform art. 3 din Regulament, în contextul campaniei « Castiga cu YEY Friday un voucher VIVRE » organizate in conformitate cu Regulamentul de derulare a acesteia, disponibil in agentiile participante.

BRD informează prin prezenta Persoanele Vizate cu privire la (i) modul în care le prelucrează[[2]](#footnote-2) datele cu caracter personal, precum și cu privire la (ii) drepturile pe care le au in conformitate cu GDPR.

1. identificarea participantilor eligibIli

Prelucram datele dvs. cu caracter personal respectiv nume, prenume, CNP, produse detinute (credit/ card de credit/Pachet de produse si servicii), data aprobarii cardului de credit, pachetului respectiv data acordarii creditului Expresso conform regulamentului *„*YEY Friday*”*  in vederea verificarii ca indepliniti criteriile de eligibilitate pentru acordarea voucherului.

TEMEI: interesul legitim al clientilor de a verifica ca indeplinesc criteriile de eligibilitate pentru a beneficia de voucherul acordat in cadrul Campaniei.(Art. 6 lit. (f) GDPR).

## CONTACTAREA DVS. IN VEDEREA TRANSMITERII VOUCHERULUI

In scopul contactarii dvs. in vederea acordarii voucherului, prelucram urmatoarele date cu caracter personal numar de telefon, adresa de mail.

*Temeiul prelucrarii***:** consimtamantul participantilor (Art. 6 alin. 1 lit. (a) GDPR).

1. *GESTIONAREA CERERILOR / PLÂNGERILOR CU PRIVIRE LA DERULAREA CAMPANIEI*

Prelucrăm datele dvs. cu caracter personal în vederea soluționării cererilor / plangerilor Dvs. cu privire la derularea Campaniei.

În cazul în care sunteți de acord, înregistrăm audio convorbirile cu Dvs. in scopul anterior mentionat. Dacă nu doriți înregistrarea convorbirii conform celor de mai sus, ne puteți contacta pe alte canale disponibile, cum ar fi prin e-mail sau scriindu-ne la adresa Noastră indicata in Regulamentul de Campanie.

*Temeiul prelucrarii***:** interesul legitim (Art. 6 alin. 1 lit. (f) GDPR).consimțământul persoanei vizate (Art. 6 alin. 1 lit. (a) GDPR) - pentru inregistrarea convorbirilor.

# *DE UNDE AVEM DATELE DVS?*

Prelucrăm datele cu caracter personal pe care ni le furnizați în mod direct si pe care le generam ca urmare a interactiunii cu dvs (de exemplu: data aprobarii cardului de credit, pachetului respectiv data acordarii creditului Expresso).

# *CUI DEZVĂLUIM DATELE DVS?*

Furnizorilor Bancii de servicii suport de comunicatii electronice (e-mailing, transmistere SMS) localizati in Romania, care vor prelucra numarul dvs de telefon, respectiv adresa dvs de e-mail pentru transmiterea codului de reducere sus-mentionat.

# *TRANSFERUL DATELOR DVS ÎN STRĂINĂTATE*

In contextul prelucrarilor de date pe care le genereaza participarea dvs. in cadrul Campaniei, NU transferăm datele dvs. cu caracter personal in afara Romaniei.

# *CÂT PĂSTRĂM DATELE DVS?*

Vom prelucra datele dvs atata timp cat este necesar pentru indeplinirea scopului pentru care au fost colectate, si anume pentru o perioada de 6 luni de la colectare,  la implinirea careia datele vor fi sterse, distruse sau anonimizate. Aceasta operatiune de stergere/distrugere/ anonimizare nu va afecta prelucrarea in continuare a datelor dvs. de catre BRD, in masura in care aceasta serveste altor scopuri aferente relatiei Banca – client asupra carora ati fost informati sau ati consimtit, dupa caz.

# *CARE SUNT DREPTURILE DE CARE BENEFICIATI?*

Conform legii, beneficiați de următoarele drepturi legate de prelucrarea datelor dvs. cu caracter personal de catre BRD:

1. *Dreptul de acces*: puteți obține de la Noi confirmarea că prelucrăm datele dvs., precum și informații privind specificul prelucrării. Puteți obține gratuit o copie a datelor cu caracter personal prelucrate, precum și contra-cost orice copii suplimentare;
2. *Dreptul de rectificarea datelor*: puteți să ne solicitați să modificăm datele dvs. cu caracter personal incorecte ori, după caz, să completăm datele care sunt incomplete;
3. *Dreptul la ștergere:* puteți solicita ștergerea datelor dvs. cu caracter personal atunci când: (i) acestea nu mai sunt necesare pentru scopurile pentru care le-am colectat și le prelucrăm; (ii) v-ați retras consimțământul pentru prelucrarea datelor cu caracter personal și noi nu le mai putem prelucra pe alte temeiuri legale; (iii) datele cu caracter personal sunt prelucrate contrar legii; respectiv (iv) datele cu caracter personal trebuie șterse conform legislației relevante;
4. *Retragerea consimțământului*: puteți să vă retrageți oricând consimțământul cu privire la prelucrarea datelor cu caracter personal prelucrate pe bază de consimțământ;
5. *Dreptul de opoziție*: vă puteți opune oricând prelucrărilor pentru scop de marketing, precum și prelucrărilor bazate pe interesul legitim al BRD, din motive care țin de situația dvs. specifică;
6. *Dreptul la restricționarea prelucrarii*: puteți solicita restricționarea prelucrării datelor dvs. când contestați corectitudinea datelor cât timp se verifică exactitatea datelor în cauză, precum și în alte situații prevăzute de Art. 18 din GDPR;
7. *Dreptul la portabilitate*: puteți să ne solicitați, în condițiile legii, să furnizăm datele dvs. cu caracter personal într-o formă structurată, utilizată frecvent și care poate fi citită în mod automatizat. Dacă ne solicitați acest lucru, putem să transmitem datele dvs. cu caracter personal unei alte entități, dacă este posibil din punct de vedere tehnic;
8. Drepturile aferente deciziilor automate - veți beneficia de garanții adecvate pentru deciziile automate. În special, veți avea dreptul: (i) să vă exprimați punctul de vedere cu privire la respectiva decizie automatizată; (ii) de a ne solicita o reevaluare a deciziei, în baza unei intervenții umane; respectiv (iii) să contestați decizia automatizată;
9. *Dreptul de a depune o plângere* la autoritatea de supraveghere: aveți dreptul de a depune o plângere la autoritatea de supraveghere a prelucrării datelor în cazul în care considerați că v-au fost încălcate drepturile:

Autoritatea Națională de Supraveghere a Prelucrării Datelor cu Caracter Personal

B-dul G-ral. Gheorghe Magheru 28-30, Sector 1, cod poștal 010336, București, România www.dataprotection.ro

PENTRU EXERCITAREA DREPTURILOR MENȚIONATE LA PUNCTELE a) - h) DE MAI SUS, NE PUTEȚI CONTACTA UTILIZÂND DATELE DE CONTACT MENȚIONATE LA SECȚIUNEA *VII.CONTACT*.

Informații detaliate privind drepturile de care beneficiați în legătură cu prelucrarea datelor dvs. cu caracter personal puteti afla consultand *Informarea privind prelucrarea datelor cu caracter personal”,* document disponibil spre consultare gratuit pe website-ul BRD, sectiunea <https://www.brd.ro/prelucrarea-datelor-cu-caracter-personal> si in orice unitate BRD.

# *CONTACT*

Dacă aveți orice fel de întrebări despre această Notă de Informare, sau doriți să vă exercitați drepturile dvs. în calitate de persoană vizată, ne puteți contacta folosind următoarele date de contact:

BRD: În atenția: Responsabilului cu Protecția Datelor BRD (DPO)

Adresa de Corespondență: Bd. Ion Mihalache nr. 1-7, sector 1, Turn BRD, cod postal 011171, sector 1, Bucureşti, Romania.

Email: dataprotection@brd.ro

1. Realizată în conformitate cu prevederile Regulamentului (UE) 2016/679 al Parlamentului European şi al Consiliului din data de 27 aprilie 2016 *privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE* („GDPR”), aplicabil începând cu 25 mai 2018. [↑](#footnote-ref-1)
2. Prelucrarea datelor desemnează orice tip de operațiune (colectare, stocare, copiere, ștergere, dezvăluire, etc.) care vizează date cu caracter personal (date ce Ne pot conduce la dvs. sau o altă persoană individualizată). [↑](#footnote-ref-2)